**KÖZBÜLSŐ MOTIVÁCIÓS FELMÉRÉS (2021)**

**Intézményi beszámoló a 2020/2021. tanév hallgatók válaszai alapján**

A közbülső motivációs felmérések lényege, hogy megismerjük az Egyetem hallgatóinak véleményét, tapasztalatait a képzéssel és az intézménnyel kapcsolatban. Ezen felmérés keretein belül azokat a hallgatókat kérdezzük meg, akik a képzésük felénél tart, így már van kialakult képe a képzés minőségéről, az oktatás hatékonyságáról, az intézmény által nyújtott szolgáltatásokról. A felmérés ezen területeket járja körbe egy kérdőív formájában.

A kérdőívet 420, az intézményben tanuló hallgató töltötte ki. A 420 kitöltő 45,5%-a alapképzésen vesz részt, 25,7% mesterképzésen, 4,5% felsőoktatási szakképzésen, 11,7% szakirányú továbbképzésen, 9,5% osztatlan képzésben, 3,1% pedig doktori képzésben vesz részt.

A kitöltők nagyrésze az Állam és Jogtudományi Kar hallgatója.

Nagyrészt alapszakos hallgatók voltak a kitöltők között.

A kitöltők 39,3%-a nappali munkarendben tanul, 58,1% levelező, 1% esti, 1,7% távoktatási képzésben vesz részt. 60,2%-ban államilag támogatott, állami ösztöndíjas formában tanul.

A kitöltők tanulmányaikat legnagyobb részt (43,1%-ban) 2019-ben kezdték.

Diplomaszerzés indokaiként a jobb karrierlehetőséget jelölték, mint legerősebben befolyásoló tényező. A válaszok alapján tudatos döntés volt az egyetemi tanulmányok elkezdése. Legkevésbé a diáklét motiválta a kitöltőket az egyetemi tanulmányokra.

A kitöltők válaszaik alapján közepesen elégedettek a képzéssel. Bár a képzés céljai és követelmények nagyrészt világosak, de nincsenek megelégedve az elmélet és a gyakorlat arányával.

Megkérdezésre került a COVID-19 pandémia okozta online oktatási formára vonatkozó hallgatói vélemények is. A tájékoztatással elégedettek voltak a kitöltők, azonban a gyakorlatok színvonalával már kevésbé. Összeségében elmondható, hogy a COVID-19 által okozott online oktatással elégedettek voltak a kitöltők, hátrányos helyzetbe nem kerültek tanulmányaik során

A kitöltők a diplomás léttől az állásbiztonságot várják el.

Általánosságban elmondható, hogy a kitöltők közepes mértékben elégedettek az oktatáshoz-tanuláshoz szükséges erőforrások rendelkezésre állásával, ezen belül legalacsonyabb értéket az internet elérhetőség kapott, legmagasabbat a könyvtárak felszereltsége és szolgáltatásai.

Hasonló a helyzet az egyetemi adatszolgáltatással is, közepesnél nagyobb mértékben elégedettek a kitöltők. Nem érzik igazságosnak a szociális támogatások rendszerét, illetve a tanulmányi ösztöndíjak rendszerét. A sportolási lehetőségekkel viszont kifejezetten elégedettek.

A kitöltő nagyrésze negatívan értékeli az intézményt, hiszen nagyon alacsony pontszámot kapott az a kérdés, miszerint újra választaná ugyanezt az intézményt és ugyanezt a szakot (1,7).

51,7%-a a kitöltőknek már teljes munkaidőben alkalmazottként dolgozik, 79,4%-ban pedig elsősorban dolgozóként tekintenek önmagukra, mintsem hallgatóként.

Összességében megállapítható, hogy a hallgatók inkább főfoglalkozású dolgozónak érzik magukat, sem mint tanuló hallgatóknak. Ez alapján a tanulmányi motivációkra erre alapozva lehetne fokozni. Mivel véleményük alapján fontos, hogy a képzéseken új ismeretanyagot kapjanak, új gyakorlati anyaggal is tudjanak foglalkozni az alapképzéshez képest, mindenképpen szem előtt kell tartani a különböző szakokon oktatott kurzusok tantervének összeállításánál. A tananyagok naprakésszé tétele és a tudományos eredmények követése, illetve beépítése a tananyagba alapvető elvárás a hallgató részéről. Ezentúl érdemes az idegennyelvi kompetenciák fejlesztése. A COVID-19 miatti online oktatás hatékonyságát is érdemes lenne fokozni, hiszen a gyakorlati kurzusokkal nincsenek megelégedve a kitöltők, ezt mindenképpen javítani szükséges. Az online platformok lehetővé teszik az online közös munkát, csoportos munkát is, amely sokkal közelebb áll a gyakorlati kurzusok rendes jelenléti menetéhez. Whiteboard alkalmazásával megoldható válik a számolós kurzusok valós időben történő feladatmegoldása és közbeni magyarázata.